ดี แบรดลีย์ เบเกอร์

**ดี แบรดลีย์ เบเกอร์** (เกิด 31 สิงหาคม ค.ศ. 1962) เป็นนักพากย์ชาวอเมริกัน งานของเขาส่วนใหญ่ประกอบด้วยการให้เสียงสัตว์และสัตว์ประหลาด เบเกอร์ยังมีบทบาทในซีรีส์แอนิเมชันต่าง ๆ เช่น *[[สพันจ์บ็อบ สแควร์แพนส์]]*, *[[เณรน้อยเจ้าอภินิหาร]]*, *[[รหัสลับเด็กข้างบ้าน]]*, *[[แกร์วิตี้ฟอล]]*, *[[สตีเว่น ยูนิเวิร์ส|สตีเวน ยูนิเวิร์ส]]*, *[[ฟีเนียสกับเฟิร์บ]]*, *[[เบ็นเท็น]]*, *[[ตำนานแห่งคอร์ร่า]]*, *[[เดอะ 7ดี]]* และ *[[อเมริกันแดด!]]* ผลงานพากย์เสียงของเขาในซีรีส์คนแสดง ได้แก่ *[[เลเจนส์ออฟเดอะฮิดเดนเทมเพิล]]* และ *[[ช็อปทิลยูดรอป]]* รวมถึงภาพยนตร์เช่น *[[สเปซแจม ทะลุมิติมหัศจรรย์]]* และ *[[บ็อกซ์โทรลล์ นี่แหละ..มอนสเตอร์]]*

เบเกอร์ยังพากย์เสียงตัวละครในวิดีโอเกมเช่น *[[เฮโล (ชุดวิดีโอเกม)|เฮโล]]*, *[[เกียรส์ออฟวอร์]]*, *[[วิวตีฟูลโจ]]*, *[[สปอร์ (วิดีโอเกม)|สปอร์]]*, *[[เดสทินี]]* และ *[[โอเวอร์วอตช์]]* เขาเป็นที่รู้จักเป็นพิเศษจากผลงานใน ซีรีส์ทางโทรทัศน์ ''สตาร์ วอร์ส'' หลายเรื่อง โดยส่วนใหญ่เป็นเสียงให้แก่ กัปตันเร็กซ์ และ โคลนทรูปเปอร์นายอื่น ๆ ใน *[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|สตาร์ วอร์ส: เดอะ โคลน วอร์ส]]*, *[[สตาร์ วอร์ส เรเบลส์]]* และ *[[สตาร์ วอร์ส: ทีมโคตรโคลนมหากาฬ]]*

## ชีวิตในวัยเด็ก
เบเกอร์เกิดใน เมืองบลูมิงตัน รัฐอินเดียนา เมื่อวันที่ 31 สิงหาคม ค.ศ. 1962 และโตมาในเมืองกรีลีย์ รัฐโคโลราโด เขาเริ่มทำการแสดงเมื่ออายุเก้าขวบและทำงานเกี่ยวกับเพลง, โอเปร่า, ละครเวทีและเดี่ยวไมโครโฟนอย่างต่อเนื่อง เมื่อตอนเป็นเด็ก เขาเป็นผู้ชื่นชอบ ''สตาร์ เทรค'', ''สตาร์ วอร์ส'', *[[พิภพวานร]]* และดนตรีของ แฟรงก์ แซปพา; นอกจากนี้เขายังมีความสนใจในแมลง, สัตว์ขาปล้อง, และไดโนเสาร์อีกด้วย เขาสำเร็จการศึกษาจากโรงเรียนมัธยมในกำกับของมหาวิทยาลัยโคโลราโด ในปี ค.ศ. 1981 และได้รับทุนโบเอทท์เชอร์

เบเกอร์เข้าเรียนที่วิทยาลัยโคโลราโดในเมืองโคโลราโดสปริงส์ รัฐโคโลราโดซึ่งเขาศึกษาด้านปรัชญา, ชีววิทยา, วิจิตรศิลป์, และภาษาเยอรมัน โดยภาษาเยอรมันนี้เขาศึกษาในต่างประเทศเป็นเวลาหนึ่งปีที่มหาวิทยาลัยเกิททิงเงิน เขามีส่วนร่วมในการผลิตละครท้องถิ่นและกลุ่มร้องเพลง หลังจากสำเร็จการศึกษาระดับปริญญาตรี สาขาปรัชญาในปี ค.ศ. 1986 เขามีส่วนร่วมในโครงการละครชุมชนหลายโครงการรวมถึงภาพยนตร์คอเมดีสเก็ตช์ที่ออกอากาศทางสถานีโทรทัศน์สาธารณะในท้องถิ่น

## อาชีพ

### ''เลเจนส์ออฟเดอะฮิดเดนเทมเพิล''
ในปี ค.ศ. 1989 เบเกอร์ย้ายไปที่เมืองออร์แลนโด รัฐฟลอริดาซึ่งเขาทำงานในการแสดงคอเมดีสเก็ตช์ด้นสดเรื่อง *ดิอนาโตมิคัลเพลเยอรส์* ที่พาวิลเลียนวอนเดอรส์ออฟไลฟ์ของศูนย์เอ็ปคอต และเข้าร่วมโปรเจ็คต่าง ๆ ของดิสนีย์และยูนิเวอร์แซลสตูดิโอส์ ประสบการณ์สำคัญครั้งแรกของเขาทางรายการโทรทัศน์ระดับชาติคือในรายการเกมโชว์ของนิคคาโลเดียน *[[เลเจนส์ออฟเดอะฮิดเดนเทมเพิล]]* ตั้งแต่ปี ค.ศ. 1993 ถึง ค.ศ. 1995 ซึ่งเขาไม่เพียงแต่เป็นผู้ประกาศเท่านั้นแต่ยังเป็น โอลเมค เทพหินยักษ์พูดได้อีกด้วย เขาแสดงเป็นโอลเม็กด้วย "เสียงที่ใหญ่โต, ดังก้อง, ราวกับพระเจ้า" ในบางช่วงของการแสดงเขาจะเป็นผู้บรรยายเรื่องเล่าที่เป็นตำนานแล้วถามผู้เข้าแข่งขันเด็กด้วยคำถามเกี่ยวกับเกร็ดความรู้ที่เกี่ยวข้อง รายการนี้มีถึงสามซีซันและ 120 ตอน เมื่อพิธีกรรายการ เคิร์ก ฟอกก์ ย้ายไปลอสแองเจลิส เขาก็ได้รับการโน้มน้าวให้ย้ายไปที่นั่นเช่นกัน ในปี ค.ศ. 2016 เขาและฟอกก์กลับมารับบทเดิมในภาพยนตร์คนแสดงทางโทรทัศน์ที่ดัดแปลงจากรายการนี้ เขากลับมารับบทของโอลเมคอีกครั้งเมื่อเลเจนส์ได้รับการฟื้นฟูในปี ค.ศ. 2021 สำหรับเดอะซีดับเบิลยู

### อาชีพนักพากย์ในช่วงแรก
เบเกอร์ย้ายไปแคลิฟอร์เนียใต้ประมาณหนึ่งปีก่อนเกิดแผ่นดินไหวเมืองนอร์ธริดจ์ ในปี ค.ศ. 1994 เขามีส่วนร่วมในงานพากย์เสียง; ตัวละครหลักตัวแรกของเขาคือพ่อของง้องแง้งกับเงอะงะในการ์ตูน *[[ง้องแง้งกับเงอะงะ]]* และ *[[ข้าคือวีเซิล]]* การพากย์เสียงภาพยนตร์เรื่องแรกของเขาอยู่ในภาพยนตร์ลูนีย์ตูนส์ที่มีธีมเป็นบาสเก็ตบอลเรื่อง *[[สเปซแจม ทะลุมิติมหัศจรรย์]]* ซึ่งเขาให้เสียงแดฟฟี ดัก, แทซ และโทโร**' เขาทำงานพากย์เสียงให้กับตัวการ์ตูนที่เป็นตอน ๆ และตัวละครสมทบใน ''[[การผจญภัยที่แท้จริงของจอนนีเควสท์]]'', ''[[จอห์นนี่ บราโว]]'', ''[[ห้องทดลองของเด็กซ์เตอร์]]'', ''[[สพันจ์บ็อบ สแควร์แพนส์]]'', และ ''[[เดอะพาวเวอร์พัฟฟ์เกิลส์]]''  เขาให้เสียงตัวละครนำแสดงชื่ออ็อกใน ''[[ไมค์ ลูและอ็อก]]'' และ[[บากีลาร์]]ในซีซันที่สองของ ''[[จังเกิลคับส์]]'' ในปี ค.ศ. 2001 เขาได้รับบทบาทเพิ่มเติมให้เป็นเสียงให้แก่แซนเจ, บิงกี และตัวละครอื่น ๆ สำหรับ ''[[เดอะแฟร์ลี่อ๊อดพาเร้นท์]]'' และร่วมแสดงเป็นพ่อของแมนดี้ใน ''[[การผจญภัยของบิลลี่และแมนดี้]]''  เขามีบทบาทนำเป็น[[รหัสลับเด็กข้างบ้าน|หมายเลข 4]]ใน ''[[รหัสลับเด็กข้างบ้าน]]'' 

ในด้านการแสดงแบบคนแสดง เขาได้เป็นพิธีกรร่วมและผู้ประกาศของเกมโชว์ ''[[ช็อปทิลยูดรอป]]'' ซึ่งมีความยาวหลายร้อยตอน ณ ตอนที่รายการนี้กลับมาออกอากาศอีกครั้งทาง[[เครือข่ายโทรทัศน์มาอยู่ก่อน ฟรีดอม|แฟมิลีแชนเนล]]และบน[[ไอออนเทเลวิชัน|เครือข่ายโทรทัศน์ แพกซ์]] จนกระทั่งซีรีส์ได้รับการดัดแปลงในปี 2546 สร้างโดยสโตนสแตนลีย์เอนเตอร์เทนเมนต์ซึ่งก่อนหน้านี้เคยได้ร่วมผลิต ''เลเจนส์ออฟเดอะฮิดเดนเทมเพิล'' นอกจากนี้เขายังมีบทบาทสมทบเป็นประจำบนหน้าจอในฐานะฟิลเบิร์กในซีรีส์ซิทคอมของนิคคาโลเดียนเรื่อง ''[[เดอะเจอร์นีออฟอัลเลนสเตรนจ์]]'' ซึ่งเขารับบทเป็นนักข่าวที่บ้าคลั่งที่พยายามเปิดเผยตัวตนของอัลเลนในฐานะมนุษย์ต่างดาวที่มาจากอวกาศ

=== การสร้างสัตว์และสิ่งมีชีวิต ===
เริ่มต้นด้วยการแสดงในรายการ ''[[เดอะไวลด์ธอร์นเบอร์รีส์|เดอะไวลด์ธอร์นเบอรรีส์]]'' เขาพากย์เสียงตัวละครสัตว์ต่าง ๆ มากมายซึ่งในท้ายที่สุดจะกลายเป็นหนึ่งในความสามารถพิเศษของเขา เขาพากย์เสียงหมูจอร์จในภาพยนตร์สัตว์แสดงเรื่อง ''[[น้องหมูหัวใจมหัศจรรย์]]'' เบเกอร์ยังเกี่ยวข้องกับรายการโทรทัศน์สำหรับเด็กเล็กเช่น ''[[ดอร่าดิเอกซ์พลอเรอร์|ดอร่าดิเอกซ๋พลอเรอร์]]'' ที่เขาให้เสียงสัตว์ต่าง ๆ; ''[[มิคกี้เมาส์คลับเฮาส์|มิกกี้เมาส์คลับเฮาส์]]'' ที่เขาพากย์เสียง[[มิกกี้เมาส์คลับเฮาส์#บู บู ชิกเกน|บู บู ชิกเกน]]; ''[[จ๋อจอร์จจุ้นระเบิด]]'' ที่เขาพากย์เสียงย็อกกี, ''[[ทิกเกอร์และพูห์|ทิกเกอร์กับพูห์]]'' ที่เขาพากย์เสียงสุนัขชื่อ[[รายชื่อตัวละครในวินนี่-เดอะ-พูห์|บัสเตอร์]] และ ''[[เจคกับสหายโจรสลัดแห่งเนเวอร์แลนด์]]'' (ออกอากาศทาง[[ดิสนีย์จูเนียร์เอเชีย|ดิสนีย์จูเนียร์]]) ที่เขาพากย์เสียงทิก-ท็อกซึ่งเป็นจระเข้ ใน ''[[เณรน้อยเจ้าอภินิหาร]]'' นั้นเขาพากย์เสียงเป็นสิ่งมีชีวิต[[อัพพา (ตัวละครในเณรน้อยเจ้าอภินิหาร)|อัพพา]]และ[[โมโม (ตัวละครในเณรน้อยเจ้าอภินิหาร)|โมโม]] และเสียงสิ่งมีชีวิตอื่น ๆ อีกมากมายในไม่นานหลังจากนั้น ในซีรีส์นี้รวมถึงภาคต่อ ''[[ตำนานแห่งคอร์ร่า]]'' เขาพากย์เสียงเป็นนาคา, พาบู และอูกี นอกจากนี้เขาพากย์เสียงในซีรีส์ ''[[มังกรอเมริกัน: เจค ลอง]]'' และ ''[[เบ็นเท็น]]'' ซึ่งในซีรีส์เบ็นเท็น เขาพากย์เสียงสิ่งมีชีวิตต่างดาวมากมายเช่น [[รายชื่อตัวละครในเบ็นเท็น#สติงฟลาย|สติงก์ฟลาย]] และ[[รายชื่อตัวละครในเบ็นเท็น#ไวลด์มัทท์|ไวลด์มัทท์]] รวมถึงฉากแปลงร่างบางฉาก นอกจากนี้เขายังพากย์เสียงในภาคต่อของ ''เบ็นเท็น'' เช่น ''[[เบ็นเท็น: พลังเอเลี่ยน]]'', ''[[เบ็นเท็น: อัลติเมทเอเลี่ยน]]'' และ ''[[เบ็นเท็น: ออมนิเวิร์ส]]'' เช่นเดียวกับภาคคนแสดงและ[[เบ็นเท็น (ซีรีส์โทรทัศน์ พ.ศ. 2559)|รายการฉบับรีบูท]] เดอร์ริก เจ. ไวเอ็ทท์ซึ่งเป็นผู้กำกับด้านศิลปะใน ''ออมนิเวิร์ส'' ตั้งข้อสังเกตว่าพวกเขาต้องอนุญาตให้นักพากย์คนอื่นแสดงเป็นเอเลี่ยนบางส่วนในซีรีส์หลัง ๆ เพราะเบเกอร์แสดงเป็นเอเลียนเกือบทั้งหมดและตัวละครบางตัวก็ทำให้เขาต้องใช้เค้นเสียงออกมามาก นอกเหนือจากโทรทัศน์เขาได้พากย์เสียงนกแก้วพูดได้ของ[[แจ็ก สแปร์โรว์|กัปตันแจ็ก สแปร์โรว์]]ในเครื่องเล่น ''[[ไพเรทส์ออฟเดอะแคริบเบียน]]'' ที่ได้รับการตกแต่งใหม่ที่ดิสนีย์แลนด์และ[[แมจิกคิงดอม]]

ในปี ค.ศ. 2007 เบเกอร์ได้รับบทบาทเป็น[[แพร์รี่เจ้าตุ่นปากเป็ด]]ในซีรีส์ดิสนีย์เรื่อง ''[[ฟีเนียสกับเฟิร์บ]]'' โดยที่งาน ซานดิเอโก คอมิกคอน ค.ศ. 2013 เบเกอร์กล่าวว่าในตอนที่เขาออดิชัน เขาถูกขอให้สร้างเสียงสัตว์ที่แตกต่างกันสามเสียงไม่ว่ามันจะฟังดูเหมือนตุ่นปากเป็ดจริงหรือไม่ก็ตาม ซึ่งหนึ่งในเสียงนั้นถูกเลือกให้เป็นเสียงที่มีลักษณะเฉพาะของแพร์รี่ แพร์รี่กลายเป็น[[รายชื่อตัวละครที่แหวกแนว|ตัวละครที่แหวกแนวและโดดเด่น]]ในซีรีส์นี้ โดยเบเกอร์ปรากฏตัวที่แผงคอมมิคคอนหลายรอบสำหรับรายการนี้ ในปี ค.ศ. 2014 แพร์รี่ได้รับการเสนอชื่อเข้าชิง[[รางวัลนิคคาโลเดียนคิดส์ชอยส์อวอร์ด]] สาขาเพื่อนสัตว์ยอดนิยม นอกจากนี้ด้วยความบังเอิญที่ตัวละครที่พากย์เสียงอีกคนของเบเกอร์คือ วอดเดิลส์ หมูสัตว์เลี้ยงใน ''[[แกร์วิตี้ฟอล]]'' ได้รับการเสนอชื่อเข้าชิงในประเภทเดียวกัน

=== งานพากย์เสียงแอนิเมชันเพิ่มเติม ===
[[ไฟล์:Dee_Bradley_Baker_by_Gage_Skidmore_3.jpg|alt=dark haired man at microphone|left|thumb| เบเกอร์ที่งาน [[ซานดิเอโก คอมิกคอน]] ปี ค.ศ. 2010]]
ในปี ค.ศ. 2005 เบเกอร์ได้รับบทบาทเป็น[[คลอส ไฮส์เลอร์]] นักกระโดดสกีโอลิมปิกจากเยอรมนีที่ถูก[[การสลับร่าง|สลับร่าง]]เป็นปลาทองในซิทคอมช่วงไพรม์ไทม์เรื่อง ''[[อเมริกันแดด!]]'' ซีรีส์นี้ออกอากาศมากกว่า 15 ซีซันทางฟอกซ์และทีบีเอส โดยในการให้สัมภาษณ์กับ ''ป๊อปเบรก'' เบเกอร์กล่าวว่าเขาชอบเล่นเป็นคลอสเพราะเขารักภาษาเยอรมัน, บทซึ่งเขียนได้ดี, และไม่เค้นเสียงของเขาออกมามาก เขาเปรียบเทียบการซ้อมดั่งการอยู่ใน [[เดอะ แคโรล เบอร์เนทท์ โชว์|''เดอะ แคโรล เบอร์เนทท์ โชว์'']] เขาเข้าร่วมในแผง ''อเมริกันแดด!'' ที่[[ซานดิเอโก คอมิกคอน]] ปี ค.ศ. 2010, 2012, และ 2014; และงาน[[นิวยอร์ก คอมิกคอน]] ในปี ค.ศ. 2014 ในปี ค.ศ. 2017 เขาได้รับการเสนอชื่อเข้าชิง[[ไพรม์ไทม์เอมมีอวอร์ดสาขาการพากย์เสียงตัวละครดีเด่น]] สำหรับการเป็นคลอสในตอน "Fight or Flight" นอกจากนี้เขายังพากย์เสียงตัวละครอื่น ๆ ในรายการ โดยเฉพาะอย่างยิ่ง โรกู ซึ่งเป็นเนื้องอกที่มีชีวิตดั่งมนุษย์ที่ออกมาจากตัวของโรเจอร์

การพากย์เสียงสมาชิกสภา ทารร์ลอก ใน ''คอร์ร่า'' ได้รับการเสนอชื่อเข้าชิงรางวัลการพากย์เสียงบีวีทีเออวอร์ดในปี ค.ศ. 2012 นอกเหนือจากรายการโทรทัศน์ เบเกอร์ยังพากย์เสียงตัวละครในภาพยนตร์แอนิเมชันและแอนิเมชันไลฟ์แอ็กชันหลายเรื่อง รวมถึงสัตว์ประหลาดผีคลาสสิกบางเรื่องใน ''[[สกูบี้-ดู 2: สัตว์ประหลาดหลุดอลเวง]]'' และมอริซใน ''[[เพนกวินกลมปุ๊กลุกขึ้นมาเต้น|**เ**พนกวินกลมปุ๊กลุกขึ้นมาเต้น]]'' เขายังมีบทบาทในเรื่อง ''[[สกูบี้-ดู! กับบริษัทป่วนผีไม่จำกัด]]'' ซึ่งมีการเผยแพร่โดยตรงในรูปแบบวิดีโอ 

เบเกอร์มีส่วนร่วมในภาพยนตร์ ''[[สตาร์ วอร์ส: สงครามโคลน (ภาพยนตร์)|สตาร์ วอร์ส: สงครามโคลน]]'' ที่ออกฉายในปี ค.ศ. 2008 และ[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|ซีรีส์ทางโทรทัศน์]]ซึ่งตามมาภายหลังซึ่งมีถึงเจ็ดซีซัน เขาให้เสียงไม่เพียงแต่ตัวละคร[[กัปตันเร็กซ์]]และผู้บัญชาการโคดีเท่านั้น แต่ยังรวมถึงตัวละครประกอบ[[โคลนทรูปเปอร์]]ทั้งหมดด้วย ซึ่งโคลนทรูปเปอร์นี้ทำให้เขาได้รับการเสนอชื่อเข้าชิง[[รางวัลแอนนีอวอร์ดส์]] สาขาการแสดงเสียงในการผลิตรายการโทรทัศน์ในปี ค.ศ. 2012 เขายังกลับมารับบทกัปตันเร็กซ์ใน ''[[สตาร์ วอร์ส เรเบลส์]]'' ตั้งแต่ซีซันที่สอง นอกจากนี้เขายังพากย์เสียง[[โบบา เฟทท์]]สำหรับ [[สตาร์ ทัวรส์ – ดิแอดเวนเทอรส์คอนทินิว|''สตาร์ ทัวรส์ – ดิแอดเวนเทอรส์คอนทินิว'']] ในรายการ ''[[แฟมิลีกาย]]'' ปี ค.ศ. 2011 ตอน "[[It's a Trap!]]" ซึ่งเป็นการล้อเลียนภาพยนตร์ ''สตาร์ วอร์ส'' เรื่อง ''[[สตาร์ วอร์ส 3 ชัยชนะของเจได|ชัยขนะของเจได]]'' เขาให้เสียงคลอสเป็น[[พลเรือเอกแอ็คบาร์]] ในปี ค.ศ. 2021 เขาได้กลับมารับบทโคลนใน ''[[สตาร์ วอร์ส: ทีมโคตรโคลนมหากาฬ|ทีมโคตรโคลนมหากาฬ]]'' ซึ่งเป็นภาคแยกของ ''เดอะ โคลน วอร์ส'' ซึ่งเป็นกลุ่มโคลนทดลองอันโด่งดัง ในปี ค.ศ. 2023 เขาได้รับการประกาศให้เป็นนักพากย์ในวิดีโอเกม ''[[สตาร์ วอร์ส เอ้าท์ลอวส์]]'' โดยรับบทเป็นนิกซ์ซึ่งเป็นสหายผู้ภักดีของเคย์ เวสส์

=== วิดีโอเกม การแสดงด้วยเสียง และโปรเจ็คอื่น ๆ ===
ในเรื่องของวิดีโอเกม เบเกอร์กลับมารับบทของเขาในเกมมากมายที่เกี่ยวข้องกับการ์ตูนเน็ตเวิร์คและนิคคาโลเดียน นอกจากนี้เขายังพากย์เสียง[[รายชื่อตัวละครในเฮโล|เกรฟมายด์]]ใน ''[[เฮโล 2]]'' และ ''[[เฮโล 3]]'',**'  และตัวละครหลัก โจ ในซีรีส์ *[[วิวติฟูลโจ]]* ที่ออกฉายตั้งแต่ปี ค.ศ. 2003 ถึง 2005 เขาให้เสียงสิ่งมีชีวิตสำหรับวิดีโอเกม *[[สปอร์ (วิดีโอเกม)|สปอร์]]* ซึ่งให้ผู้เล่นสามารถสร้างและพัฒนาสิ่งมีชีวิตของตนเองได้ ในคืนเปิดตัวของงานซานดิเอโก คอมมิกคอน ค.ศ. 2008 เขาเป็นนักแสดงรับเชิญในคอนเสิร์ต *[[วิดีโอเกมส์ไลฟ์]]* ซึ่งเขาพากย์เสียงตัวละครจาก *[[เกียรส์ออฟวอร์]]* และซีรีส์อื่น ๆ เขาให้เสียงตัวละครของบลิซซาร์ดเอ็นเตอร์เทนเมนต์สองตัวได้แก่ เมอร์กีซึ่งเป็นเด็กทารกเผ่าเมอร์ล็อคใน *[[ฮีโร่ออฟเดอะสตอร์ม]]* และแฮมมอนซึ่งเป็นหนูแฮมสเตอร์ดัดแปลงพันธุกรรมใน *[[โอเวอร์วอตช์]]* นอกจากนี้เขายังเป็นผู้ให้เสียงเป็นเหล่าคนตายใน *[[ดันเตส์อินเฟอร์โน]]* ซึ่งเปิดตัวในปี ค.ศ. 2010 แอตลาสและพี-บอดีใน *[[พอร์ทัล 2]]* ซึ่งเปิดตัวในปี ค.ศ. 2011 นอกจากนี้เขายังพากย์เสียงหมู รูเบ็น ใน ''ไมน์คราฟต์: สตอรีโหมด'' ในปี ค.ศ. 2014

ในปี ค.ศ. 2014 เบเกอร์ให้เสียงใน *อเมริกันแดด!*, *แกร์วิตี้ฟอล* และ *ตำนานแห่งคอร์ร่า* ซีซันที่สี่ เขาพากย์เสียงโดเปย์ในซีรีส์ดิสนีย์เอ็กซ์ดี *[[เดอะ 7ดี]]*; และปลา ล้อและถังในภาพยนตร์เรื่อง *[[บ็อกซ์โทรลล์ นี่แหละ..มอนสเตอร์]]* ซึ่งเขาได้รับการเสนอชื่อเข้าชิงรางวัลแอนนีอวอร์ดจากการพากย์เสียงเป็นปลา ในวิดีโอเกม *[[เลโก้ แบทแมน 3: บียอนด์ก็อธแธม]]* เขาพากย์เสียงเบรนนีแอก เขาพากย์เสียงจอร์จ คลูนีย์และสุนัขของเขาใน "The Animated Episode" ของซีรีส์ของทีวีแลนด์เรื่อง *[[ฮอตอินคลีฟแลนด์]]* ในปี ค.ศ. 2020 เขาพากย์เสียงฮีโร่ชื่อ ลีฟ ใน *[[ร็อกเก็ตอารีน่า]]* 

เบเกอร์ปรากฏตัวตามแผงต่าง ๆ ในงานคอมิกคอนและงานประชุมอื่น ๆ ซึ่งเขาพูดถึงเกี่ยวกับการพากย์เสียงโดยทั่วไป นอกจากนี้เขายังสร้างเว็บไซต์ชื่อ IWantToBeAVoiceActor.com ซึ่งเขาตอบคำถามที่พบบ่อยเกี่ยวกับการพากย์เสียงและให้คำแนะนำ เว็บไซต์ดังกล่าวได้รับการอ้างถึงโดยเพื่อนนักพากย์อย่างสตีเวน บลัมและร็อบ พอลเซนว่าเป็นแหล่งข้อมูลอันมีค่าสำหรับการเข้าสู่วงการพากย์เสียง

## ผลงาน

## ชีวิตส่วนตัว
เบเกอร์พบกับภรรยาของเขาตอนที่พวกเขากำลังแสดงละครสำหรับเด็กที่ศูนย์วิจิตรศิลป์โคโลราโดสปริงส์ ทั้งคู่แต่งงานกันในปี ค.ศ. 1990 และมีลูกสาวสองคน พวกเขาอาศัยอยู่ในลอสแองเจลิส

นอกเหนือจากการพากย์เสียงแล้ว เบเกอร์ยังชื่นชอบการถ่ายภาพโดยส่วนใหญ่ถ่ายภาพดอกไม้และแมลงเล็ก ๆ เขาพูดภาษาเยอรมันได้คล่อง

## อ้างอิง

; 
; การอ้างอิงหนังสือ

* 
* 
* 

## ดูเพิ่ม

* 
*  – ไซต์ให้คำแนะนำของเบเกอร์
* 
* 

หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:ชาวอเมริกันเชื้อสายเยอรมัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงชายชาวอเมริกันในศตวรรษที่ 20
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2505